Youn Yuh-jung

Youn Yuh-jung (en ), nada en Kaesong o 19 de xuño de 1947, é unha actriz coreana, cunha carreira no cinema e na televisión que se estende máis de cinco décadas. Protagonizou numerosas series de televisión e filmes surcoreanos e recibiu recoñecemento internacional polo seu papel en Minari. Historia da miña familia (2020). A súa aclamada interpretación de Soon-ja nese filme converteuna na primeira actriz coreana que gañou un Screen Actors Guild Award, un BAFTA e un Óscar, ademais de lograr outras candidaturas.

A finais da década de 1960, Youn era unha actriz en alza en Corea do Sur e gañou varios premios por Hwanyeo (1971). Retirouse dos focos varios anos antes de volver á actuación a finais dos anos oitenta.

 Traxectoria 
Youn Yuh-jung naceu en 1947 en Kaesong (Gyeonggi) e creceu en Seúl. Ten dúas irmás, e o seu pai faleceu cando ela era nova. Asistiu ao instituto Ewha para rapazas e entrou na Universidade de Hanyang para estudar lingua e literatura coreana, cando pasou as audicións de TBC en 1966.

Abandonou a facultade e debutou como actriz no drama televisivo Mister Gom en 1967. Youn chegou ao estrelato en 1971 con dúas interpretacións de femmes fatales. O seu primeiro filme, Hwanyeo, de Kim Ki-young, foi un éxito crítico e comercial, polo que gañou o premio á mellor actriz no Festival de Cinema de Sitges.  A este seguiuno o dráma histórico da MBC Jang Hui-bin en que interpretou a famosa concubina real do título.

No cumio da súa carreira, Youn retirouse tras casar co cantante Jo Young-nam en 1974, e entón emigrou aos Estados Unidos. En 1984, volveu a Corea para recuperar a súa carreira. Ela e Jo divorciáronse en 1987 e tivo que loitar para volver á interpretación debido ao estigma do divorcio en Corea do Sur.

Facer unha volta tras unha longa parada foi un feito pouco habitual para unha actriz coreana de mediana idade. Aínda que a maioría das actrices da súa idade interpretaban o clixé de nais sacrificadas de ajumma, o rango de Youn levou a ser contratada para papeis máis complexos e independentes. En Baramnan Kajok (2003), logrou un éxito de crítica pola súa muller despreocupada que descoidaba o seu marido mentres morría de cáncer e gozaba de relacións extramaritais. A súa franca e confiada personalidade manifestouse no mockumentary de E J-yong Yeobaeudeul (2009).

En 2020, tivo un papel secundario como Soon-ja, avoa dunha familia de coreanos estadounidenses na Arkansas rural no filme estadounidense Minari. Historia da miña familia, pola que recibiu o recoñecemento da crítica, que lle outorgou máis de corenta premios das asociacións de críticas, incluídos o National Board of Review e Los Angeles Film Critics Association. Youn converteuse na primeira actriz coreana que gañou o Óscar, o Screen Actors Guild Award e o BAFTA á mellor actriz secundaria.

 Vida persoal 
Youn ten dous fillos, ambos coreanos estadounidenses.

 Filmografía 
AnoTítulo en inglésTítulo orixinalPersonaxe Notas1971Woman of Fire화녀, HwanyeoMyeong-ja1972The Insect Woman충녀Myeong-ja1973Love and Hatred다정다한Tto Sun Yi, a College Girl여대생 또순이1978The Day and Night of a Korean-American코메리칸의 낮과 밤1985Mother어미Hong Kyeong-ae1990Be a Wicked Woman천사여 악녀가 되라1995An Experience to Die For죽어도 좋은 경험Choi Yeo-jung2003A Good Lawyer's Wife바람난 가족Hong Byeong-han2004Springtime꽃피는 봄이 오면Nai de Hyun-woo2005The President's Last Bang그때 그사람들Nai de Yoon-hee/Narración do epílogo2006Maundy Thursday우리들의 행복한 시간Sister Monica 2007The Old Garden오래된 정원Hyun-woo's motherHwang Jin-yi황진이Old woman2008A Tale of Legendary Libido가루지기Old woman2009Actresses여배우들, YeobaeudeulEla mesmaTamén guionista2010Hahaha하하하Nai de Moon-kyeongThe Housemaid하녀Byeong-sik2011Hindsight푸른 소금Madame KangList리스트Curtametraxe2012The Taste of Money돈의 맛Baek Geum-okIn Another Country다른 나라에서Park Sook2013Behind the Camera뒷담화: 감독이 미쳤어요HerselfBoomerang Family고령화가족Mom2014Hill of Freedom자유의 언덕Gu-ok2015Salut d'Amour장수상회Im Geum-nimIntimate Enemies나의 절친 악당들Yeo-jungCameoRight Now, Wrong Then지금은맞고그때는틀리다, Jigeumeun-matgo-geuttaeneun-teullidaKang Deok-soo2016Canola계춘할망Gye-choonThe Bacchus Lady죽여주는 여자So-young2018Keys to the Heart그것만이 내 세상In-sook2019Lucky Chan-sil찬실이는 복도 많지 Avoa 2020Beasts Clawing at Straws지푸라기라도 잡고 싶은 짐승들Soon-ja Minari  Soon-ja  Filme estadounidense, Óscar á mellor actriz secundaria  Heaven: To the Land of Happiness  헤븐: 행복의 나라로    

 Notas 

Categoría:Nados en Corea do Sur
Categoría:Nados en 1947
Categoría:Actores de Corea do Sur